Počelo je europsko prvenstvo do 20 godina u Njemačkoj. Jučer su odigrane utakmice prvog kola, a naši su mladići otvorili turnir pobjedom nad Francuzima.

Francuska-Hrvatska 58:68 (21:21, 11:14, 6:17, 20:16)

Čolak 14, Kalajžić 11 (6sk), Barnjak 9, Proleta 7, Perković 6, Drežnjak 5, Ljubičić 4, Nakić 3, Jordano, Vrgoč, Šarić

Otvorili su mladići pod vodstvom trenera Škrljeva Damira Rajkovića podosta nervozno susret, ali kako je vrijeme odmicalo postajali su čvršći i opušteniji. U prvoj četvrtini vrijedi istaknuti atraktivno zakucavanje Tonija Perkovića te tricu Josipa Barnjaka u posljednjoj sekundi četvrtine za izjednačenje. Druga je dionica bila podosta mlaka s jedne i s druge strane, no Hrvati imaju prednost na poluvremenu. Tada je uslijedila treća četvrtina u kojoj su naši apsolutno razmontirali Francuze te otišli na dvoznamenkastu prednost. Sjajno su zajedno na parketu reagirali Uljarević i Kalajžić, a u tom periodu obrana je dopustila tek šest poena protivnicima. Nažalost, u posljednjih deset minuta dolazi do bespotrebnog opuštanja te se Francuzi primiču na minus 5, ali odlučni Kalajžić zabija and-one te sjajni Mateo Čolak ubacuje pet poena u nizu s kojima rješava pitanje pobjednika. U drugom kolu danas Hrvatsku očekuje neugodna Ukrajina koja je iznenadila i pobjedila favoriziranu Španjolsku u prvom kolu.

Svi rezultati prvog kola:

Skupina A: Velika Britanija-Turska 62:76, Litva-Crna Gora 94:82

Skupina B: Ukrajina-Španjolska 82:79, Francuska-Hrvatska 58:68

Skupina C: Rumunjska-Grčka 62:92, Njemačka-Izrael 60:59

Skupina D: Italija-Švedska 85:71, Island-Srbija 60:107